Victor er að fara á fimmta ár í læknisfræði í Slóvakíu . „ Somebody Like You er annað frumsamda lagið sem ég gef út sjálfur , en fyrir utan nokkur Remix sem ég hef gefið út var fyrsta lagið Feeling sem ég gaf út í fyrra ásamt norskum pródúser sem kallar sig HAV 2 , “ segir Victor Guðmundsson sem er í læknisfræði í Martin í Slóvakíu . Hann var að klára fjórða árið og mun útskrifast 2020 . Victor er aftur á móti að gera það gott sem plötusnúður í Slóvakíu og kallar sig Doctor Victor . „ Röddin sem ég nota í laginu fékk ég senda og mér fannst hún það góð að hugmyndin kviknaði strax . Lagið fjallar einfaldlega um að finna þann eina rétta , það er ekki flóknara en það . “ Victor mun í haust byrja á sínu fimmta ári í læknisfræði . Victor á Þjóðhátíði í fyrra . „ Í sumar hef ég unnið á Landspítalanum , sem er mjög fjölbreytt og lærdómsríkt , ásamt því að spila á milli vakta . Ég mun svo spila núna annað árið í röð á Þjóðhátíð í Eyjum og er ég mjög spenntur fyrir því , en það var algjör snilld í fyrra . Ég hef ekki sleppt úr ári síðan ég fór fyrst en það er einfaldlega þannig að þegar maður hefur farið einu sinni og veit hvernig þetta er , þá er mjög erfitt að mæta ekki . “ Victor segist vera fara í tökur á nýju tónlistarmyndbandi sem verður unnið í samstarfi við RVK Events . „ Svo er ég að fara að spila í Slóvakíu og Ungverjalandi þegar ég fer aftur út , en ég er líka á fullu að vinna í nýrri tónlist . Ég stefni á að gefa út nýtt lag á um það bil mánaða fresti og er einmitt að leggja lokahönd á Remix fyrir Þjóðhátíð sem ég hlakka mikið til að spila þar . “ Hér að neðan má hlusta á nýtt lag með Doctor Victor . " Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .